Грозныя гады Вялікай Айчыннай вайны сталі самым суровым выпрабаваннем для сланімчан. Прах больш за 49 тысяч воінаў, партызан і мірных жыхароў, якія загінулі ў гады Вялікай Айчыннай вайны, спачывае ў Слонімскай зямлі. На тэрыторыі раёна знаходзіцца 61 воінскае пахаванне перыяду Вялікай Айчыннай вайны, 4 адносяцца да перыяду лакальных канфліктаў, 3 – да перыяду першай сусветнай вайны, 1 – пахаванне вайскоўцаў замежнай дзяржавы. Усе воінскія пахаванні паспартызаваны, на ўсіх устаноўлены дзяржаўныя знакі.